الامتحـانـات الخـارجيـة في العراق
نبذه عن الامتحانات الخارجية.
خطوات التقديم على الامتحانات الخارجية.
النبــــــــذة
الخارجي تدرس بالبيت بدون دوام وتمتحن امتحانين تمهيــدي و وزاري.
التمهيدي بشهر2 و ايام متتاليه بدون عطله ومطلوب الكتاب من الغلاف للغلاف وشرط تنجح ب4 مواد للسادس اعدادي حتى تدخل وزاري.
الوزاري/ تمتحن وزاري ويه طلاب المدارس وتكون المراكز الامتحانيه شرط بمركز ال لطلاب الخارجي
خطــوات التقــديــم
التقديم كل سنه ينفتح شهر 11
المستمسكات المطلوبه:
١. الجنسية : اصلية + نسخة استنساخ.
٢. شهادة الجنسية : اصلية + نسخة استنساخ.
واذا عندك موحدة افضل
٣. صور (12) صورة ذات خلفية بيضاء بقياس 3.5×4.5. مثل صور الجوازات.
٤. طلب رسمي (فايل يحتوي على استمارة) ، تشتري من باب التربية.
٥. بطاقة السكن.
هاي المستمسكات خليهن وياك بمراجعاتك للمدرسة و التربية.
طريقة التقديم
اول شي تروح ل التربيه تشتري من باب ال فايل بيه استمارة تقديم امليهه و روح للمديريه قسم الامتحانات تنطيهم استمارتك راح ينطيك واقع حال و طلب وثيقه.
شنو يعني واقــع حــال؟
هذا تاخذه لمدير اخر مدرسة دارس بيها يكتبلك بيه سنه كذا راسب وسنه كذا تارك و سنه كذا ناجح .. حتى يعرفون انت مقبول خارجي لو لا.
و شنو طلــب الــوثيقــه ؟
هذا تاخذة لاخر مرحلة منتهيه درستها ونجحت منها (يعني سادس ابتدائي لو ثالث متوسط او سادس اعدادي يا الصف منهن نجحت منه اخر شي؟ تاخذ الوثيقة الهم) يسلمونك وثيقتك ، اكو مدارس يكول المدير اني اوصلهه للتربيه لان ممنوع تسليم الوثيقه للطالب هاي عادي همه يدزوها لل .
وراها تكمل اجراءاتك يم التربيه تسلمهم واقع الحال و الوثيقة و المستمسكات و ياخذون 50 الف منك هاي معناها انقبلت وكلشي توب.
تنتظر قبل الامتحانات التمهيديه تستلم باج و من تدخل وزاري بحيل الله بشهر 4 تروح تبصم و قبل الامتحانات الوزاريه تستلم بطاقه امتحان.
قبل الامتحانات التمهيديه و الوزاريه بأسبوع تراجع التربية تشوف اسمك يا مركز امتحاني بالمدارس ؟ يعلنونها على لوحة الامتحانات بال
من تدخل وزاري و تعبر الامتحانات التمهيدية اهنا صار اسمك ضمن (طلبة السادس) بدون تحديد لا صباحي لا مسائي لا خارجي يعني تطفر طفرة عمرك، بعد محد يدري بيك انت شنو دارس ، اسمك طالب الصف سادس و بس و الك كل الحقوق الي يستحقها طلاب المدارس
و اكو مديريات عدهم مكان بديل للتقديم بسبب الوضع ف لازم كل طالب يراجع ال و يعرف وين المكان البديل ويروح يقدم
و من تقدم على الخارجي حاول تطول بالك وخلي عندك صبر